
Iepirkuma procedūras Nr. BS 2025/5-CA Nolikumam


Māsu izsaukumu sistēmu piegāde un uzstādīšana SIA "Bauskas slimnīca"


TEHNISKĀ  SPECIFIKĀCIJA / DARBA UZDEVUMS


Māsu izsaukuma sistēmas pamatprasības
 
1. Māsu izsaukuma sistēmas (turpmāk MIS) tīkla arhitektūrai jāatbilst sekojošiem drošības standartiem attiecībā uz IT tīkla izbūvi kas paredzēts trauksmes signālu vadībai slimnīcas vidē: IEC 80001-2-5:20xx(izmantot jaunāko dokumenta redakciju) “Application of risk management for IT-networks incorporating medical devices — Part 2-5: Application guidance — Guidance for distributed alarm systems.
Skatīt minētā tīkla uzbūves principiālo shēmu:

1. Attēls – Medicīniskā IT tīkla funkcijas, kas ietver avotus, integratoru un komunikatorus, lai izplatītu trauksmes apstākļus

PIEZĪME. Šī ir funkcionāla shēma, kas nenozīmē, ka šīs funkcijas ir atsevišķos komponentos. Funkcionalitāti iespējams nodrošināt vienā vai vairākos komponentos.


2. Piedāvātai MIS sistēmai jānodrošina atbilstība “DIN VDE 0834 (aktuālajai versijai) Izsaukuma sistēmas slimnīcās, pansionātos un līdzīgās iestādēs” prasību 1. (pirmai) un 2. (otrai) daļai. Komponentēm un to savienojumiem, kuri neatbilst šai normai, jāpielieto EN 50134 noteikumus;
3. MIS sistēmu jāuzstāda aprūpes nodaļā ar 1 (vienu) māsu posteni, 6 (sešām) palātām un 11 (vienpadsmit) gultas vietām.
4. Piedāvājot sistēmu, kura ir savietojama ar slimnīcā jau uzstādīto SCHRACK sistēmu – drīkst izmantot jau esošo MIS sistēmas infrastruktūru (serverus, kabeļus, slēdžus, programmnodrošinājumu, esošās licences u.c sistēmas elementus), ja savietojamība nav iespējama tad jāpiegādā visi sistēmas elementi (serveri, kabeļi, slēdži, programmnodrošinājums, beztermiņa licences u.c sistēmas elementi) kas nepieciešami, lai nodrošinātu pilnvērtīgu MIS sistēmas veiktspēju atbilstoši šīs tehniskās specifikācijas prasībām.
5. MIS  izsaukuma pogas, slēdžus vai pacienta pults ligzdas uzstādīt iebūvētus sienā vai pacienta konsolē virs pacienta gultas. 
6. Pie katras pacienta gultas ir vismaz trīs (3) MIS sistēmas elementi: 1) izsaukuma veikšanas slēdzis/poga; 2) izsaukuma apstiprināšanas/atsaukuma poga/slēdzis; 3) pievienojuma ligzda pacienta pults pievienojumam. Šie visi trīs elemeti drīkst būt integrēti vienā korpusā vai uzstādīti atsevišķi.
7. MIS pacienta pulti jāsavieno ar sienas konsoles apgaismojuma regulacijas iericēm/sledzi, lai nodrošinātu pacienta lasāmās gaismas ieslēgšanu no MIS pacienta pults.
8. Veicot māsu izsaukumu – sistēmas elementiem (ligzda uz sienas un/vai pacienta pults) jānodrošina gaismas signāls (piemēram, pulsējošs gaismas sisgnāls) kas pacientam ļauj saprast, ka izsaukums ir nosūtīts uz māsu posteni.
9. Pacientu palātā – MIS pults/terminālis personāla komunikācijai, klātbūtnes apstiprināšanai, izsaukuma atcelšanai un personāla saziņai ar māsu posteni.
10. Sienas konsolē jāparedz vieta reanimācijas izsaukuma “Zilā koda” pogu, kura ir pieejama tikai personālam. Zilā koda pogas izsaukuma signāls jānovada uz reanimācijas brigādes posteni.
11. Virs pacientu palātas durvīm uzstādīt gaismas signālierīci/indikatoru ar vismaz 3 krāsu signāliem: 1) sarkans – aktīvs trauksmes izsaukums; 2) zaļš – personāla klātbūtnes signāls; 3) zils - reanimācijas izsaukuma signāls (“zilais kods”).
12. Katra pacientu tualete ir aprīkota ar MIS izsaukuma pogu māsu izsaukuma sistēmas ietvaros. Tualetēs uzstādīt MIS izsaukuma pogu vai pogas tā, lai to/tās var aktivizēt pacients kas atrodās stāvus, sēdus vai guļus stāvoklī. 
13. Māsu postenis aprīkots ar MIS vadības termināli izsaukumu vadībai, reģistrēšanai un izsaukumu pāradresācijai.

Māsu izsaukuma sistēmas papildus prasības un funkcionalitātes apraksts

Māsu izsaukumu sistēma
Piedāvātai māsu izsaukuma sistēmai (turpmāk – MIS) jāatbalsta slimnīcas ikdienas darba procesi, ar iespēju to integrācijai MIS izmantojot modernās komunikācijas tehnoloģijas, piemēram, WLAN-pieslēgumi, VoIP u.c. sistēmas. MIS jābūt viegli apkalpojamai izmantojot IP-komunikāciju ar atvērtiem komunikācijas protokoliem, kā arī attālinātu vadību līdz pat lokālo palātu MIS posteņu kontrolei. 
Pieslēgumiem jābūt viegli integrējamiem slimnīcas infrastruktūrā (Standard-IP-Switch). MIS ieslēgšana kopējā vadības sistēmā jārealizē ar standarta IP-Switch palīdzību. Palātu MIS elektroapgādes avotam jābūt realizētam ar 24 V DC tīklu vai alternatīvi ar 48 V spriegumu.
Māsu posteņa darba stacija jāaprīko ar nepieciešamajām personāla darbavietām. Tām izmanto WEB bāzētas aplikācijas un integrētu telefonu vadību. Instalācijai jābūt uz standarta datora. Ar to notiek optisko un akustisko izsaukumu kontrole, vadība un informācijas apstrāde. Turklāt šai darbavietas aplikācijai jāatbalsta citas WLAN platformas, kā piemēram Tablett-PC u.c.
Jānodrošina iespēja paplašināt sistēmas funkcionalitāti ar dažāda veida informatīviem un/vai izklaides komponentiem, kas tiek pievienoti caur IP-bāzētu pieslēgumu.
Sistēmas komunikācijai un funkcionalitātei jābūt patstāvīgi uzraudzītai un kontrolētai saskaņā  ar DIN VDE 0834. Traucējumu gadījumos jānodrošina katras stacijas automātisku pārslēgšanos autonomas bāzes darbības režīmā. Pēc traucējumu novēršanas sistēmai automātiski un selektīvi jāatgriežas normālā darba režīmā.
Šajā aprakstā noteiktās MIS funkcionalitātes prasības jāizskata kā minimāli noteiktās prasības. Sistēmas vienkāršošana instalācijas realizācijā vai funkcionalitātē nav pieļaujama.
Piedāvātai sistēmai jānodrošina dotajā aprakstā noteiktās minimāli noteiktas darbības un funkcijas pacientu apkalpošanā, personāla un servisa darbā.
Vispārējās sistēmas funkcionalitātes prasības:
· Izsaukumu sistēmas normu DIN VDE 0834 A un B sadaļu izpilde;
· Izsaukuma sistēma ar balss komunikācijas (VoIP) atbalstu;
· Integrēti TK-savienojumi ar iespēju izsaukumu uzrādīšanai ar bezvadu DECT telefona palīdzību;
· Palātu aprīkojuma pievienošana un atvienošana tiek realizēta ar programmas parametrizāciju;
· Staciju un Grupu veidošana, to vizualizācija notiek tikai ar programmatūras palīdzību;
· Attālināta kontrole un vadība caur IP līdz katrai palātai;
· Elektroapgādes avots palātas iekārtām ārpus palātas ar DC (24 vai 48 V)
· Programmnodrošinājuma izmaiņas palātas iekārtām jānodrošina attālināti caur IP-tīklu;
· Iekšējās IP-tīkla infrastruktūras izmantošana jānodrošina bez speciālām papildus komponentēm;
· WEB-bāzēta personāla darbavieta tiek realizēta ar sistēmas aplikāciju, kas nav atkarīga  no datora konfigurācijas;
· WEB-bāzēta konfigurācijas sistēma;
· Centralizēts darbs kā normāls sistēmas darba režīms;
· Decentralizēta autonoma darbība kā darba režīms sistēmas traucējumu gadījumā (Automātiska pārslēgšanās pie traucējumu rašanās un to novēršanas);
· Centralizēta funkcionalitātes kontrole;
· Darbības kontrole ar atvērtiem IP protokoliem ar standarta struktūrām. 
Darbība:
· Izsaukumi tiek uzrādīti, izvērtēti un apstrādāti personāla darbavietās;
· Izsaukumi papildus var tikt uzrādīti arī bezvadu DECT;
· Staciju ietvaros var tikt integrēti segmenti, kuriem piešķirta prioritāte;
· Stacijas ietvaros jāvar realizēt apkalpošanas grupu izveides iespējas.
· Prasības palātas sistēmām un komponentēm:
· Katra palātas MIS ir autonoma medicīniska sistēmas daļa, neatkarīga no apkārtējās vides;
· Tasterpogu bloks ar atbilstošām pieslēgklemmēm (NO, NC);.
Tīkla struktūra
Kā serverim, tā arī darbavietu datoriem jābūt pieslēgtiem pie slimnīcas vienotā LAN (TCP/IP un UDP/IP) tīkla. Drošības un pieejamības nodrošināšanai jāizmanto virtualizētu tīklu struktūra (VLAN).

Izsaukumu centrāle
Sistēmas centrālai pārvaldes un kontroles sistēmai jāatrodas uz centrālā servera. Tam jābūt tik jaudīgam, lai spētu darboties bez pārslodzes pie jebkādiem iespējamiem traucējumiem. Pretendentam jānorāda risinājumu scenāriji iespējamiem pārslodzes gadījumiem. Serverim ir jābūt nodrošinātam ar RAID.
Lietotāj programmatūrai jānodrošina datu saglabāšanas funkcija uz centralizētā datu servera. Jānodrošina datu reģenerācijas sistēma no ārējiem cietiem diskiem automātiskai datu reģenerācijai dažu minūšu laikā. Serverim ir jābūt konfigurētam pēc RAID koncepcijas, lai varētu novērst datu zaudēšanu cieto disku bojājuma gadījumā. Servera elektroapgāde tiek veikta no UPS elektroapgādes tīkla, ko nodrošina Izpildītājs.
Nepieciešamības gadījumā, pieslēdzoties tieši pie servera, nepieciešams nodrošināt iespēju to konfigurēt neatkarīgi no LAN tīkla. Paralēli jānodrošina administrēšanas iespēja caur WEB- bāzētu aplikāciju.
Palātu konfigurācija
Palātās uzstādītām sistēmām jānodrošina atbilstība standarta DIN VDE 0834 B daļas prasībām. 
Aprūpes un administrējošā personāla darba vietas
Kopējā sistēmā jābūt integrētām darba stacijām ar sekojošiem Lietotājiem (Clients):
· Sistēmas administrators;
· Aprūpes personāls;
Personāla kā Lietotāja aplikācija

Piedāvātai sistēmai jāatbalsta WEB-bāzētu lietotāja aplikāciju ar atbilstošu mūsdienīgu dizainu. Jāizmanto viegli iegaumējami simboli, kas atbilst spēkā esošai normatīvai bāzei. Grafiskus un tehniski orientētus zīmējumus vai simbolus izmantot iespējami minimāli.
Darba vides izmantošanai jābūt, ar iespēju intuitīvai vadībai pielietojot tādus elementus, kā:
· Sarakstu atspoguļošana ar izvēles un grupēšanas iespējām ar rīkjoslas elementiem;
· Vadības lauku piesaiste dažādu funkciju izpildei;
· Notikumu filtrēšana pēc prioritātēm, svarīgākais notikums tiek vienmēr parādīts  priekšplānā;
· Stāvokļa atspoguļošana ar krāsām, papildināta ar palīgtekstu;
· Izvēles un ķeksīšu lodziņu izmantošana;
· Ievadlaukiem, kuri pieļauj tikai noteiktu datu ierakstīšanu, ir jābūt realizētiem ar Drop- down-Menu izvēles funkciju;
· Ievaddatiem jābūt iespējai tikt kontrolētiem pēc nozīmes, lai nenozīmīgi dati netiktu  ilgstoši saglabāti;
· Automātiska liela apjoma datu ievades sadalīšana, ja ievadāmās informācijas datu  apjoms neietilpst vienā laukuma segmentā.
Piekļuves tiesības
Lai nodrošinātu datu aizsardzību un drošību, katram Lietotājam tiek piešķirtas tiesības veikt tikai noteiktas funkcijas.
Lietotājs saņem tikai tam piešķirtās piekļuves tiesības pēc viņam izsniegtās paroles ievadīšanas. Pārējās MIS funkcijas Lietotājam ir liegtas.
Iestatītiem konfigurācijas parametriem jābūt aizsargātiem.
Administratoram ir jāvar kontrolēt piekļuves tiesības katram Lietotājam un izveidot jaunus Lietotājus vai to grupas ar nepieciešamajām piekļuves tiesībām.
Sistēmas administrēšana un vadības rīku kontrole pieļaujama tikai ar speciālām piekļuves tiesībām, kas noteiktas administratoram.
Personāla informācijas sistēma
Personāla darbavietu konfigurācijai un darbam jābūt neatkarīgam no operētājsistēmas (piem., WEB-Tehnoloģijas). Personāla darbavietām jāvar bāzes darbošanās režīmā (bez MIS centrāles) nodrošināt izsaukumu pieņemšanu un apstrādi vienas palātas robežās. Personāla trūkuma gadījumā stacijām jābūt viegli konfigurējamām tā, lai pacientu aprūpe nebūtu atkarīga no konkrētās personāla darba vietas. Šādas bāzes staciju apvienošanas rezultātā jābūt nodrošinātai arī automātiskai ziņojumu nosūtīšanas un balss pārraides sistēmai. Šādai bāzes staciju apvienošanai jābūt ar iespēju jebkurā laikā manuāli vai darba maiņu veidā būt aktivizējamai vai deaktivizējamai.
IT-Kabeļu sistēmas
Visa komunikācijas tehnikas sistēma līdz pat palātu MIS postenim (piem., palātas sarunu/izsaukumu iekārtas) jārealizē ar Ethernet tehnoloģiju. Jāparedz iespēja realizēt ārējo elektroapgādi ar spriegumu no 24 V līdz 48 V DC.
Palātu sistēmas paškontrole
MIS komponentēm jābūt tā izbūvētām, lai tādi traucējumi kā
· īsslēgums pret zemi,
· īsslēgums pret barošanas avotu,
· traucējumi tīklā,
· traucējumi vai stāvokļa izmaiņas komutācijas elementā
tiktu fiksēti sistēmā tai atrodoties pat neaktivizētā stāvoklī. 
Sistēmas paškontrole

Sistēmai ir jābūt realizētai tā, lai komponenšu komunikācijas ātrums ar MIS centrāli atbilstu normatīvām prasībām. Traucējuma brīdī, piemēram, kad ir traucēta komunikācija ar MIS centrāli, sistēmai jāvar automātiski pāriet uz komponentes patstāvīgu (bāzes) darba režīmu. Tādā stāvoklī sistēmai jāturpina kontrolēt komunikācijas stāvokli ar MIS centrāli un jāpariet normālajā darbības režīmā pēc komunikācijas sakaru atjaunošanās. Lai neviens izsaukums nepaliktu neapkalpots, katrai iekārtai, kura veido izsaukumus, jābūt ar apstiprināšanas pogu. Tas dod garantiju, ka izsaukumi tiks uzskatīti kā izpildīti tikai pēc aprūpes pakalpojuma sniegšanas. Kamēr netiks veikta apstiprinājuma darbība, iekārtai jāveic izsaukuma eskalācija (atkārtots atgādinājums).
 Pieslēgumu interfeisi
MIS jāparedz iespēja tikt saslēgtai ar citām sekojošām sistēmām:
· Informatīvo sistēmu ar iespēju veikt balss izsaukumus un selektīvi sniegt balss atbildes;
· Pie TK-sistēmas, lai varētu veikt izsaukumus uz/no stacionārām gala iekārtām;
· WEB-bāzēti interfeisa pieslēgumi administratīvām vajadzībām un personāla darba vietām;
· Interfeiss attālinātai apkalpošanai.
Konfigurācija
Palātu sistēmas konfigurācija notiek kā decentralizēti pie personāla darba vietām, tā arī centralizēti no centrālā MIS servera.
Konfigurācijas datu izplatīšana no centrāles uz perifēriem sistēmas Lietotājiem notiek automātiski.
Datu eksports
Datu izvads - monitora ekrāns un printeris. Turklāt jāparedz iespēja tālākai datu apstrādei, piem. caur datu eksporta funkciju.
Funkcijas
Nepieciešams nodrošināt sekojošas pamatfunkcijas.
· Personāla klātbūtnes indikācijas lampa
Palātu indikācijas lampa gaitenī un pie personāla darba stacijām (krāsaini signāli) jāuzrāda atbilstošā personāla klātbūtne. 
Izsaukumi/indikācija un to prioritātes
Visi izsaukumu veidi pēc to noraidīšanas/saņemšanas automātiski tiek atspoguļoti tabulas veidā pēc to pamata, pakārtotās prioritātes un laika.

	Prioritāte
	Izsaukums/stāvoklis
	Krāsa (WEB-aplikācijā)
	Piezīmes

	
1.
	
Reanimācijas izsaukums

	Augstākā prioritāte/nepieciešama reanimācijas	brigādes
klātbūtne

	2.
	Normāls izsaukums

	Ir	nepieciešama medpersonāla klātbūtne

	3.
	Klātbūtne

	Klātbūtne/palātā	atrodas
medpersonāls



Izsaukumu veidi
Pacienta izsaukums
Šīs ir izsaukums no pacienta gultas vietas un ir domāts aprūpes personālam. Izsaukums tiks atspoguļots māsu posteņa darba vietā, gaiteņu displejos, bezvadu DECT un palātas termināļos ar personāla klātbūtnes norādi.
Māsu posteņa darba vietā, palātas iekārtās ar bezvadu DECT ir, iespējams, attālināti sniegt atbildes. Signālam jāatbilst normatīvām prasībām. Visiem sistēmas displejiem jāuzrāda ienākošais izsaukums ar palātas Nr., līnijas Nr un selektīvi pacienta gultas vai WC datiem.
Palātas izsaukums ar balss sakaru līdzekļiem
Tas nozīmē izsaukumu no palātas ar, papildus balss komunikāciju ar palātas sarunu iekārtas palīdzību. Izsaukums ir domāts palīgpersonālam un tiek parādīts uz visiem displejiem, māsu posteņa darba stacijā un DECT sakaru līdzekļos. Visiem sistēmas displejiem jāuzrāda ienākošais izsaukums selektīvi ar palātas un izsaucošās līnijas datiem. Izsaukums pēc sarunas var tikt atcelts no iekārtas.
Pacientu izsaukumu selektīva pāradresācija
Jāparedz iespēja pacientu izsaukumu pāradresācijai uz bezvadu DECT. Ja pāradresācija notiek, tad, pēc iepriekš konfigurētiem iestatījumiem, izsaukums tiks izsūtīts pakāpeniski un novirzīts tālāk.
Pacientu izsaukums ar paaugstinātu nozīmi
Šī funkcija paredz iespēju no māsu posteņa darba vietas noteikt paaugstinātu izsaukumu prioritāti no atsevišķi noteiktiem pacientiem/palātām. Tas ir domāts aprūpes personālam un atbilstoši tiks atspoguļots māsu posteņa darba vietā, gaiteņa displejos, bezvadu DECT un palātas iekārtās ar klātbūtnes norādi. Visiem sistēmas gaiteņa displejiem jāuzrāda ienākošais izsaukums ar palātas Nr, līnijas Nr. un atbilstošās gultas datiem. Šīs izsaukums ir ar augstāku prioritāti attiecībā pret citiem pacientu izsaukumiem.
· Pacienta pults trauksmes slēdzis
Signāls no šī slēdža sistēmā tiek fiksēts automātiski pazūdot, saslēdzoties kontakta savienojumam pieslēguma vietā vai ķēdes elektriskam pārtraukumam. Šis signāls tiek uzrādīts visās attiecīgajās displeja iekārtās ar atbilstošo papildinformāciju personālam.
· Dušas/WC izsaukums
Šis signāls tiek raidīts no dušas telpas/WC, vai no tās priekštelpas. Saskaņā ar normatīvām prasībām šim signālam jābūt atsevišķi fiksētam un uzrādītam. Visiem sistēmas displejiem šis izsaukums jāuzrāda ar atbilstošajām palātām un vannām istabas/WC norādi.

· Reanimācijas izsaukums
Te ir runa par izsaukumu ar reanimācijas izsaukuma (zilo) pogu no palātas termināļu iekārtu   par papildu palīgspēku pieprasījumu. Izsaukums ir domāts ārstiem vai speciālam palīgpersonālam un tiek uzrādīts uz visiem attiecīgiem displejiem, personāla darba vietās, bezvadu DECT tālruņos. Visiem attiecīgajiem gaiteņa displejiem jāuzrāda izsaukums ar palātas un gultas norādi. Reanimācijas izsaukums var tikt veikts ar pogu kombināciju uz palātas iekārtas. Jābūt iespējai alternatīvai konfigurācijai par reanimācijas izsaukumu (speciāls izsaukums un teksta atpazīšana).
· Izsaukumu apstrāde māsu posteņa darbavietā
Darba vietai jāatbilst modernas un ergonomiskas darba vides prasībām. Šeit medicīniskais personāls varēs sekot visām izsaukumu aktivitātēm un apstrādāt saņemto informāciju. Darba stacijas sākumlapā katrs izsaukums jāuzrāda ar vienu rindu, kurā tiks atspoguļota visa nepieciešamā informācija. Informācija jāuzrāda ar tekstu un krāsu palīdzību. Ar funkciju pogām jābūt iespējamai vienkāršai izsaukumu pārvaldībai.
Aprūpes personālam jābūt iespējai izsaukumus apstrādāt pēc kārtas, pēc prioritātēm vai brīvas izvēles. Katru izsaukumu jāattēlo kā apstrādātu vai neapstrādātu (aktīvu/neaktīvu).
Ar balss izsaukuma funkciju jābūt iespējai sazināties ar attiecīgās palātas termināļa sarunu iekārtu, kura paziņos par izsaukumu ar skaņas un gaismas signāliem. Pēc sarunas jābūt iespējai attālināti atcelt izsaukumu.
Pie uzrādīta izsaukuma jāuzrādās grupai/stacijai, izsaukuma tipam, stāvoklim (no kurienes notika izsaukums). Lai varētu labāk atspoguļot izsaukumu, jāizmanto saīsinājumus un/vai simbolus, īpašas zīmes. Tekstiem jākalpo tikai par papildus informācijas avotu.
Izsaukumu apstrāde palātas terminālī
Nepieciešamības gadījumā, palātas izsaukuma paneļus ar fizisku personāla klātbūtni, automātiski jāaktivizē signālu pāradresācijai. Aprūpes personāls līdz ar to būs informēts par ienākošiem izsaukumiem.
Personālam jābūt apmācītam izsaukumu apstrādei: marķēt, izveidot balss savienojumu utt.
Klātbūtnes marķēšana
Ar to aprūpes personāls norāda, ka izsaukumu var apstrādāt uz vietas, un izsaukums vairs netiks signalizēts akustiski, bet tikai tiks parādīts kopējā sarakstā kā marķēts.
Izsaukums no palātas
No personāla darba vietām, bezvadu DECT jābūt iespējai arī bez izsaukumiem komunicēt ar attiecīgās palātas izsaukumu paneli. Uz paneļiem bez tiešas klātbūtnes jābūt bloķētai balss izsaukuma iespējai, kuru var aktivizēt no termināļa. Balss izsaukuma aktivizācija uz termināļa jāuzrāda ar skaņas un gaismas signāliem.
Māsu darba staciju saslēgšana
Sistēmai jābūt iespējai to sadalīt pa apkalpes zonām. Uz apvienotām stacijām ir jābūt iespējai redzēt citu staciju izsaukumus. Izsaukumiem ir jābūt redzamiem ar saprotamu tekstu.
Ārpus staciju palātu pakārtošana
Atsevišķos gadījumos ir jāparedz nepieciešamība pievienot vienu palātu no vienas stacijas citai stacijai. Izsaukuma sistēmai jāpiedāvā šāda iespēja.
Uzraudzības funkcija, tests un serviss
Izsaukumu sistēmai saskaņā ar DIN VDE 0834 prasībām jāveic automātiska funkcionalitātes uzraudzība. Par fiksētām kļūdām sistēmai jābrīdina attiecīgais personāls viņu darba stacijās.
Funkcionējošām ar kļūdām nesaistītām iekārtām jāturpina darbs neatkarīgi no sistēmas funkcionalitātes ierobežojumiem. Kļūdu lokalizācijai jābūt iespējamai līdz pat pacienta palātai (gultai, dušas telpai/WC).
Reglamentēta izsaukumu adresācija
Izsaukumu apstrādei jāpārtrauc tālākā šo izsaukuma izziņošana. Jauni izsaukumi jāuzrāda momentāni pēc to izsūtīšanas. Balss savienojumi nevar tikt pārtraukti vai ietekmēti no citām stacijām. Vienlaikus nevar klausīties citu izsaukumu.
Automātiskā izsaukumu pāradresācija
Izsaukumi, kas netika apstrādāti noteiktā laika periodā, jāretranslē uz tālākām stacijām/bezvadu DECT iekārtām. Tajās jānotiek izsaukumu tālākai standartizētai apstrādei.
Laika periodu, kurā jānotiek, signāla pāradresācijai var mainīt.
Datu saglabāšana
Sistēmas datoru atmiņas moduļiem jāsaglabā informācija par sistēmas stāvokli uz definētu laiku arī pēc elektroapgādes pārtraukuma. Pēc elektroapgādes atjaunošanās jānotiek datu automātiskai reģenerācijai.
Komponentes
Palātu aprīkojums
Palātas MIS terminālis
Palātas MIS terminālim vienlaikus jāapvieno visas palātas MIS vadības funkcijas. Komunikācijas savienojums notiek pa Ethernet tīklu, līdz ar to balss apraides funkcijas jārealizē caur VoIP. Elektroapgāde notiek DC (24 V līdz 48 V).
Displejam jābūt ar grafikas atbalstu, lai varētu izveidot simbolus un speciālus apzīmējumus. Kopā ar informācijas rindām jābūt vienai rindai navigācijas elementu atspoguļošanai.
Optiskajam izsaukuma signālam jābūt viegli redzamam displejā.
Tastatūrai jābūt viegli kopjamai ar dezinficējamu pārklājumu. Klātbūtnes pogai jābūt izvietotai tā, lai to varētu nospiest arī ar elkoni. Visām pogām jābūt ar raksturīgu akustiskas nospiešanas skaņas signālu.
Pacientu MIS pults iekārta.
Pacientu iekārtai ir jāpieslēdzas pie gultas konsoles vai pievienojuma ligzdas sienā un jānodrošina sekojošā funkcionalitāte:
· Istabas apgaismojuma un lasīšanas apgaismojuma vadība;
· Māsu izsaukuma poga ar optisku signālu;
· Iekārtai ir jābūt izpildītai ar dezinficējamu pārklājuma spiedpogām un jābūt savienotai ar kopēju pieslēgumu sistēmai.
Istabas un gultas apgaismojuma regulēšana
Iekārtai jāpiedāvā atsevišķas pogas apgaismojuma ieslēgšanai/izslēgšanai.
Māsu izsaukuma poga ar optisku signālu
Iekārtā ir jābūt iebūvētai labi pamanāmai māsu izsaukuma pogai ar loģiski veidotu pieslēgumu pie izsaukumu sistēmas. Pēc pogas nospiešanas ir jāparādās optiskam signālam uz pacienta izsaukumu iekārtas.
Māsu izsaukuma akceptēšana (noņemšana) drīkst tikt veikta tikai no izsaukuma iekārtas paneļa (postenis pie durvīm).
Izsaukumu iekārta
Izsaukuma un atcelšanas pogas
Izsaukumu un to atcelšanas pogām ir jābūt veidotām pēc DIN VDE 0834 krāsu un lielumu prasībām. Kopā ar zaļām un sarkanām pogām ir jābūt pieejamām arī citu krāsu pogām, kas paredzētas speciālām funkcijām (piem., dzeltena – serviss, zila – ārsta izsaukums, utt.).
Iekares trauksmes izsaukuma slēdzis
Šie izsaukuma slēdži paredzēti vannas istabās, dušās vai tualetēs. Montāžas izpildījums standarta sienā vai griestos.
Māsu posteņa aprīkojums
Sarunu iekārtas panelis/palātu sarunu iekārtu vadība
Drošai sarunu vadībai māsu posteņa - stacijas telpā jānovieto instalēta IP sarunu iekārta līdzīgi kā pacientu palātās. Traucējumu gadījumā palātas panelis pārņem izsaukumu sistēmas vadību, ja traucējums ir kopējā IP-tīklā (serveris nav sasniedzams), kā arī izsaukumu pāradresāciju stacijas robežās.
Dators māsu posteņa telpā (stacijā)
Stacijas darba vieta – klients (NurseCallViewer) ir WEB-bāzes pielikums Windows vai Linux datorstacijai. Šim nolūkam jānodrošina dators. 
Komunikācija
Komunikācijas savienojumi starp palātām un centrālām komponentēm notiek caur iekšējo LAN tīklu un standarta komutatoriem ar IP protokolu. MIS komunikāciju tīkls stacijas robežās izmanto (saskaņā ar DIN VDE 0834 normām) atsevišķus LAN-kabeļus. Kabeļiem ir jāatšķiras no pārējām kabeļu sistēmām, piem., ar citu krāsu.
Standarta komutatoru izmantošana dod iespēju operatoriem izmantot jau zināmus administrēšanas resursus. Tas palielina komponenšu pieejamību un kopējā tīkla administrēšanu.
MIS funkcijām tiek piemēroti standartizēti datu apraides protokoli, kas nepieciešams, lai ar pieejamiem IT-daļas resursiem un tiem pašiem standarta līdzekļiem viegli un saprotami konfigurētu un vadītu visu pieejamā tīkla struktūru:
· Izsaukumu signalizēšana un to pāradresācija
· Programmatūras un konfigurācijas datu izvietošana
· Telefonija/VoIP
· Kļūdu paziņojumi
· Vizualizācija un darbība uz Klienta servera

